Aberistvito universitetas

Aberistvito universitetas (val. Prifysgol Aberystwyth) – valstybinis universitetas Aberistvite, Velse. Aberistvito universitetas buvo vienas iš buvusio federalinio Velso universiteto steigėjų. Aberistvito universitete 3 akademiniuose fakultetuose ir 17 katedrų mokosi apie 8000 studentų. Vienas pagrindinių Aberistvito universiteto steigėjų buvo seras Hju Ovenas. 1872 m. įkurtas kaip Universiteto koledžas Velse, Aberistvite (angl. University College Wales, Aberystwyt), 1894 m. jis tapo Velso universiteto steigėju ir savo pavadinimą pakeitė į Velso universiteto koledžas Aberistvite (angl. University College of Wales, Aberystwyth). XX a. 10-ojo dešimtmečio viduryje universitetas vėl pakeitė savo pavadinimą ir tapo Velso universitetu Aberistvite (angl. University of Wales, Aberystwyth). 2007 m. rugsėjo 1 d. Velso universitetas liovėsi būti federalinis ir Aberistvito universitetas vėl tapo nepriklausomu. 2019 m. jis tapo pirmuoju universitetu, kurį „The Times“/„The Sunday Times“ Gero universiteto vadovas dvejus metus iš eilės išrinko „Metų universitetu dėl mokymo kokybės“. Jis yra pirmasis universitetas pasaulyje, gavęs Universiteto be plastiko statusą (turint omenyje vienkartinio naudojimo plastiko gaminius). Katedros Menai Biologija ir žemės ūkio mokslai Informatika Pedagogika ir suaugusiųjų ugdymas Anglų kalba ir kūrybinis rašymas Geografija ir geologija Istorija ir Velso istorija Bibliotekininkystė Tarptautinė politika (politologija) Teisė ir kriminologija Vadybos teorija Matematika Šiuolaikinės kalbos Fizika Psichologija Teatrologija, kinotyra ir televizijos studijos Valų ir keltų studijos (kalba, literatūra ir kultūra) Išnašos